ଭୁବନେଶ୍ୱରରେ ଓଡ଼ିଶା ପରିବେଶ କଂଗ୍ରେସର ନବମ ଅଧିବେଶନ ଆରମ୍ଭ LocalWire-Odisha LocalWire\nଭୁବନେଶ୍ୱରରେ ଓଡ଼ିଶା ପରିବେଶ କଂଗ୍ରେସର ନବମ ଅଧିବେଶନ ଆରମ୍ଭ\nଭୁବନେଶ୍ୱର,ଡିସେମ୍ବର ୨୧(ଲୋକାଲ ୱାୟର) ଭୁବନେଶ୍ୱରର ଜୟଦେବ ବିହାର ଛକ ନିକଟ ରିଜିଓନାଲ ମ୍ୟୁଜିୟମ ଅଫ୍ ନ୍ୟାଚୁରାଲ୍ ହିଷ୍ଟୋରୀ ପ୍ରେକ୍ଷାଳୟରେ ଗୁରୁବାରଠାରୁ ଆରମ୍ଭ ହୋଇଥିବା ଦୁଦି ଦିନିଆ ଓଡ଼ିଶା ପରିବେଶ କଂଗ୍ରେସକୁ ବିଶିଷ୍ଟ ସ୍ୱାଧୀନତା ସଂଗ୍ରାମୀ ପଦ୍୍ମଶ୍ରୀ ଭବାନୀ ଚରଣ ପଟ୍ଟନାୟକ ଉଦଘାଟନ କରିଛନ୍ତି ।\nଶ୍ରୀ ପଟ୍ଟନାୟକ ଏହି ଅବସରରେ ଯୁବପିଢ଼ିଙ୍କୁ ଗାନ୍ଧିଜୀଙ୍କ ଆଦର୍ଶରେ ଅନୁପ୍ରାଣିତ ହେବାକୁ ପରାମର୍ଶ ଦେଇଥିଲେ । ଗାନ୍ଧିଜୀଙ୍କ ପରିବେଶ ଜନିତ ବିଚାରଧାରାକୁ ଅନୁସରଣ କରି ପରିବେଶକୁ ରକ୍ଷା କରିବା ନିହାତି ଆବଶ୍ୟକ ହୋଇପଡ଼ିଛି ବୋଲି ସେ କହିଥିଲେ ।\nସଂଗଠନର ସଂଯୋଜକ ସମ୍ପାଦକ ସୁଦର୍ଶନ ଦାସ, ରାଜ୍ୟ ଅର୍ଥମନ୍ତ୍ରୀ ଶଶୀଭୂଷଣ ବେହେରା ଏବଂ ପୂର୍ବତନ ରାଷ୍ଟ୍ରପତିଙ୍କ ପ୍ରାକ୍ତନ ବ୍ୟକ୍ତିଗତ ସଚିବ ସତ୍ୟ ନାରାୟଣ ସାହୁ ମଧ୍ୟ କାର୍ଯ୍ରକ୍ରମରେ ଯୋଗ ଦେଇଥିଲେ ।\nଶ୍ରୀ ସାହୁ କହିଥିଲେ, ଗାନ୍ଧିଜୀ ଆଜକୁ ୧୦୦ ବର୍ଷ ତଳେ ବାୟୁ ପ୍ରଦୂଷଣର ପୂର୍ବାଭାଷ ଦେଇଥିଲେ । ବାୟୁ ପ୍ରଦୂଷଣ ଆଗାମୀ ପିଢ଼ିକୁ ମହଙ୍ଗା ପଡ଼ିବ । ଯାହାର ପ୍ରତିଫଳନ ନୂଆଦିଲ୍ଲୀରେ ଏବେ ଠାରୁ ଦେଖାଗଲାଣି । ଏବେ ବି ସମୟ ଅଛି, ମହାତ୍ମାଗାନ୍ଧୀଙ୍କ ହିନ୍ଦ ସ୍ୱରାଜ ବିଚାରଧାରାକୁ ସୁବିନିଯୋଗ କରିବା ହିଁ ଏକାମାତ୍ର ବିକଳ୍ପ ବୋଲି ସେ କହିଥିଲେ ।\nପ୍ରାକ୍ତନ ରାଜସ୍ୱ ସଚିବ ଅରବିନ୍ଦ ବେହେରା, ଭାରତର ପୂର୍ବତନ ରାଷ୍ଟ୍ରଦୂତ ଅବସର ବେଉରିଆ, ରମାଦେବୀ ବିଶ୍ୱବିଦ୍ୟାଳୟର କୁଳପତି ଡ.ପଦ୍ମଜା ମିଶ୍ର, ସୋଆ ବିଶ୍ୱ ବିଦ୍ୟାଳୟର କୁଳପତି ଡ. ଅମିତ ବାନାର୍ଜୀ, କେରଳ ସିଇଡିର କାର୍ଯ୍ୟନିର୍ବାହୀ ଅଧିକାରୀ ଡ. ବାବୁ ଅମ୍ବତ, ଓଡ଼ିଶା ପରିବେଶ ସୋସାଇଟିର ସଭାପତି ଡ.ଏସ୍ ଏନ୍ ପାତ୍ର ପ୍ରମୁଖ ଅତିଥି ଭାବେ ଯୋଗଦେଇ ଉଦବୋଧନ ଦେଇଥିଲେ ।
